CELEX: 32007R0372
Language: et
Date: 2007-04-02 00:00:00
Title: Komisjoni määrus (EÜ) nr 372/2007, 2. aprill 2007 , millega sätestatakse ajutised erimigratsiooni piirnormid toiduga kokkupuutuvate kaante tihendites kasutatavate plastifikaatorite suhtes (EMPs kohaldatav tekst)

3.4.2007   
            
            
               ET
            
            
               Euroopa Liidu Teataja
            
            
               L 92/9
            
         
      KOMISJONI MÄÄRUS (EÜ) nr 372/2007,
   2. aprill 2007,
   millega sätestatakse ajutised erimigratsiooni piirnormid toiduga kokkupuutuvate kaante tihendites kasutatavate plastifikaatorite suhtes
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. oktoobri 2004. aasta määrust (EÜ) nr 1935/2004 toiduga kokkupuutumiseks ettenähtud materjalide ja esemete kohta, millega tunnistatakse kehtetuks direktiivid 80/590/EMÜ ja 89/109/EMÜ, (1) eriti selle artikli 5 lõiget 1,
   pärast konsulteerimist Euroopa Toiduohutusametiga (edaspidi “toiduohutusamet”),
   ning arvestades järgmist:
   
               (1)
            
            
               1999. aastal kehtestas toidu teaduskomitee epoksiiditud sojaõli lubatud päevaseks koguseks 1 mg kehamassi kilogrammi kohta. Nimetatud lubatud päevane kogus on erimigratsiooni piirnormi üle kantuna 60 mg/kg toidu kohta komisjoni direktiivi 2002/72/EÜ (2) kohaste plastmaterjalide ja -toodete puhul.
            
         
               (2)
            
            
               Komisjoni direktiivis 2007/19/EÜ, millega muudetakse direktiivi 2002/72/EÜ (toiduga kokkupuutumiseks ettenähtud plastmaterjalide ja -toodete kohta) (3) selgitatakse, et kaante tihendid kuuluvad direktiivi 2002/72/EÜ kohaldamisalasse. Selles sätestatakse, et liikmesriigid peavad võtma meetmed 1. aprilliks 2008, millega lubatakse kaante tihendid vabasse ringlusse, kui need vastavad erimigratsiooni piirnormile. Mittevastavad kaante tihendid keelustatakse alates 1. juunist 2008.
            
         
               (3)
            
            
               Kuni direktiivi 2007/19/EÜ kohaldamiseni on nimetatud toodete turustamist vaja reguleerida.
            
         
               (4)
            
            
               Nimelt selgus liikmesriikidest ja Šveitsist pärit viimaste andmete põhjal, et epoksiiditud sojaõli sisaldus sellistes rasvastes toitudes nagu kastmed ja köögiviljad või kala õlis, ulatub tasemeni 1 150 mg/kg. Selliste näitajate puhul võidakse ületada tarbijatele ettenähtud lubatud päevaseid koguseid.
            
         
               (5)
            
            
               Viimasel ajal on toidukäitlejad näidanud üles huvi kasutada epoksiiditud sojaõli asemel muid plastifikaatoreid, millel on kõrgem lubatud päevase koguse norm või mis kanduvad vähem toidusse üle. Seetõttu on ka nimetatud asendajate suhtes vaja kehtestada konkreetsed eeskirjad.
            
         
               (6)
            
            
               Kõnealuste toodete õiguslik seisund on praegu määratlemata. Direktiivi 2002/72/EÜ kohaldatakse selliste materjalide ja esemete ning nende osade suhtes, mis on valmistatud üksnes plastist või koosnevad kahest või enamast üksnes plastist valmistatud kihist. Metallkaante tihendeid võib käsitleda kas materjali või eseme plastosadena, mis sel juhul kuuluvad direktiivi 2002/72/EÜ kohaldamisalasse, või metallpinna plastkattena, mis ei kuulu direktiivi 2002/72/EÜ kohaldamisalasse.
            
         
               (7)
            
            
               Sellest tulenevalt kohaldavad liikmesriigid praegu erinevaid eeskirju, mis võib kaubandustegevust takistada.
            
         
               (8)
            
            
               Seetõttu oleks asjakohane kehtestada rasvaste toitude puhul kasutatavate teatavate kaanetihendite plastifikaatorite summa suhtes ajutine erimigratsiooni piirnorm, et asjakohaste toodete vaba ringlus ei satuks ohtu, ohtlikuks osutuda võivad kaaned ja toit kõrvaldataks turult otsekohe ning samal ajal oleks tootmisharul piisavalt aega selliste tihendite väljatöötamise lõpuleviimiseks, mis on vastavuses direktiivis 2002/72/EÜ (viimati muudetud direktiiviga 2007/19/EÜ) sätestatud erimigratsiooni piirnormiga.
            
         
               (9)
            
            
               Kehtestatav ajutine erimigratsiooni piirnorm peaks olema selline, et tavapärase tarbimise puhul ei ületataks lubatud päevast kogust, arvestades kõnealuse toidu keskmist tarbimist ning toiduohutusameti 16. märtsi 2006. aasta arvamust, mille kohaselt 90 % klaaspurkides rasvasest toidust sisaldab plastifikaatorit alla 300 mg/kg.
            
         
               (10)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaasi, millel on tihendina plastkiht või plastkate ja mis koosnevad kokku kahest või enamast erinevat liiki materjali kihist, võib ühenduses turustada, kui need vastavad käesoleva määruse lisas nimetatud piirangutele ja spetsifikatsioonidele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse kuni 30. juunini 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. aprill 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 338, 13.11.2004, lk 4.
   
      (2)  EÜT L 220, 15.8.2002, lk 18. Direktiivi on viimati muudetud direktiiviga 2005/79/EÜ (ELT L 302, 19.11.2005, lk 35).
   
      (3)  ELT L 91, 31.3.2007, lk 17.
   
      LISA
      Kaante tihendites kasutatavate plastifikaatoritega seotud piirangud ja spetsifikatsioonid
      
                  Viitenumber
               
               
                  CASi nr
               
               
                  Nimetus
               
               
                  Piirangud ja/või spetsifikatsioonid
               
            
                  (1)
               
               
                  (2)
               
               
                  (3)
               
               
                  (4)
               
            
                  88640
               
               
                  008013-07-8
               
               
                  Epoksiiditud sojaõli
               
               
                  Materjalide ja toodete puhul, mis on ette nähtud kokku puutuma toiduga, mille puhul on vastavalt direktiivile 85/572/EMÜ vajalik katse mudelainega D, on erimigratsiooni piirnorm SML(T) (1)
                      (2) = 300 mg/kg toidu või mudelaine kohta või 50 mg/dm2 kaante ja suletud mahuti kogu toiduga kokkupuutuva pinna kohta.
                  Materjalide ja toodete puhul, mis on ette nähtud komisjoni direktiivis 91/321/EMÜ (imiku piimasegude ja jätkupiimasegude kohta) nimetatud imiku piimasegude ja jätkupiimasegude jaoks ning direktiivis 96/5/EÜ (imikutele ja väikelastele mõeldud teraviljapõhiste töödeldud toitude ja muude imikutoitude kohta) nimetatud toodete jaoks, on erimigratsiooni piirnorm 30 mg/kg toidu või mudelaine kohta.
                  Materjalide ja toodete puhul, mis on ette nähtud kokku puutuma muud liiki toiduga, on erimigratsiooni piirnorm SML(T) (2) = 60 mg/kg toidu või mudelaine kohta või 10 mg/dm2 kaane ja suletud mahuti kogu toiduga kokkupuutuva pinna kohta.
               
            
                  30401
               
               
                  —
               
               
                  Rasvhapete atsetüülitud mono- ja diglütseriidid
               
               
                  Materjalide ja toodete puhul, mis on ette nähtud kokku puutuma toiduga, mille puhul on vastavalt direktiivile 85/572/EMÜ vajalik katse mudelainega D, on erimigratsiooni piirnorm SML(T) (2) = 300 mg/kg toidu või mudelaine kohta või 50 mg/dm2 kaane ja suletud mahuti kogu toiduga kokkupuutuva pinna kohta.
                  Materjalide ja toodete puhul, mis on ette nähtud kokku puutuma muud liiki toiduga, on erimigratsiooni piirnorm SML(T) (2) = 60 mg/kg toidu või mudelaine kohta või 10 mg/dm2 kaane ja suletud mahuti kogu toiduga kokkupuutuva pinna kohta.
               
            
                  76815
               
               
                  —
               
               
                  Adipiinhappe ja glütserool- või pentaerütritoolpolüester, paarisarvuliste hargnemata C12–C22 rasvhapete estrid
               
               
                  Materjalide ja toodete puhul, mis on ette nähtud kokku puutuma toiduga, mille puhul on vastavalt direktiivile 85/572/EMÜ vajalik katse mudelainega D, on erimigratsiooni piirnorm SML(T) (2) = 300 mg/kg toidu või mudelaine kohta või 50 mg/dm2 kaane ja suletud mahuti kogu toiduga kokkupuutuva pinna kohta.
                  Materjalide ja toodete puhul, mis on ette nähtud kokku puutuma muud liiki toiduainetega, on erimigratsiooni piirnorm SML(T) (2) = 60 mg/kg toidu või mudelaine kohta või 10 mg/dm2 kaane ja suletud mahuti kogu toiduga kokkupuutuva pinna kohta.
               
            
                  93760
               
               
                  000077-90-7
               
               
                  Tri-n-butüülatsetüültsitraat
               
               
                  Materjalide ja toodete puhul, mis on ette nähtud kokku puutuma toiduga, mille puhul on vastavalt direktiivile 85/572/EMÜ vajalik katse mudelainega D, on erimigratsiooni piirnorm SML(T) (2) = 300 mg/kg toidu või mudelaine kohta või 50 mg/dm2 kaane ja suletud mahuti kogu toiduga kokkupuutuva pinna kohta.
                  Materjalide ja toodete puhul, mis on ette nähtud kokku puutuma muud liiki toiduga, on erimigratsiooni piirnorm SML(T) (2) = 60 mg/kg toidu või mudelaine kohta või 10 mg/dm2 kaane ja suletud mahuti kogu toiduga kokkupuutuva pinna kohta.
               
            
                  56800
               
               
                  030899-62-8
               
               
                  Glütseroolmonolauraatdiatsetaat
               
               
                  Materjalide ja toodete puhul, mis on ette nähtud kokku puutuma toiduga, mille puhul on vastavalt direktiivile 85/572/EMÜ vajalik katse mudelainega D, on erimigratsiooni piirnorm SML(T) (2) = 300 mg/kg toidu või mudelaine kohta või 50 mg/dm2 kaane ja suletud mahuti kogu toiduga kokkupuutuva pinna kohta.
                  Materjalide ja toodete puhul, mis on ette nähtud kokku puutuma muud liiki toiduga, on erimigratsiooni piirnorm SML(T) (2) = 60 mg/kg toidu või mudelaine kohta või 10 mg/dm2 kaane ja suletud mahuti kogu toiduga kokkupuutuva pinna kohta.
               
            
                  30340
               
               
                  330198-91-9
               
               
                  12-(atsetoksü)steariinhappe 2,3-bis(atsetoksü)propüülester
               
               
                  Materjalide ja toodete puhul, mis on ette nähtud kokku puutuma toiduga, mille puhul on vastavalt direktiivile 85/572/EMÜ vajalik katse mudelainega D, on erimigratsiooni piirnorm SML(T) (2) = 300 mg/kg toidu või mudelaine kohta või 50 mg/dm2 kaane ja suletud mahuti kogu toiduga kokkupuutuva pinna kohta.
                  Materjalide ja toodete puhul, mis on ette nähtud kokku puutuma muud liiki toiduga, on erimigratsiooni piirnorm SML(T) (2) = 60 mg/kg toidu või mudelaine kohta või 10 mg/dm2 kaane ja suletud mahuti kogu toiduga kokkupuutuva pinna kohta.
               
            
                  76866
               
               
                  —
               
               
                  1,2-propaandiooli ja/või 1,3- ja/või 1,4-butaandiooli ja/või polüpropüleenglükooli polüestrid adipiinhappega, ka äädikhappe või rasvhapete (C12–C18) või n-oktanooli ja/või n-dekanooliga blokeeritud otstega
               
               
                  SML = 30 mg/kg toidu või mudelaine kohta või 5 mg/dm2 kaane ja suletud mahuti kogu toiduga kokkupuutuva pinna kohta.
               
            
         (1)  “SML” on erimigratsiooni piirnorm.
      
         (2)  SML(T) tähendab kõnealusel juhul, et viitenumbritega 88640, 30401, 76815, 93760, 56800 ja 30340 tähistatud ainete migreerunud koguste summa ei tohi ületada erimigratsiooni piirnormi.